wickkiey/tamil-wikipedia-chunked huggingface dataset:
# அல்வரோ மோர்தே

## ஆரம்ப கால வாழ்க்கை

அல்வரோ அந்தோணியோ கார்சியா பெரேசு 1975 ஆம் ஆண்டு பிப்ரவரி 23 ஆம் தேதி அல்ஜெசிராஸில் பிறந்தார். பின்னர் தனது குடும்பத்துடன் கோர்டோபாவில் உள்ள புஜாலன்சுக்கு இடம்பெயர்ந்தார்.  
மின்னணுப் பொறியியல் பிரிவில் பட்டம் பெற்ற இவர், 1999 இல் *எஸ்க்யூலா சுப்பீரியர் டி ஆர்ட் டிராம்டிகோ டி கோர்டோபா*வில் நாடகக் கலையில் பட்டம்பெற்றார். இவர், தம்பேர் பல்கலைக்கழகத்தில் முதுகலை பட்டம் பெற்றவர். பின்லாந்தில் சிறிது காலம் இருந்த பிறகு, இவர் மத்ரித்தில் குடியேறினார். 33 வயதில், இவருக்கு இடது தொடையில் புற்றுநோய் கட்டி இருப்பது கண்டறியப்பட்டது. பின்னர் அதிலிருந்து மீண்டு வந்தார்.
# அல்வரோ மோர்தே

## தொழில் வாழ்க்கை

எசுப்பானிய தொலைக்காட்சித் தொடரான *ஹாஸ்பிடல் சென்ட்ரலில்* சிறிய பாத்திரத்தில் நடித்தபோது மோர்தே தனது நடிப்பு வாழ்க்கையைத் தொடங்கினார். பல எசுப்பானிய பிராந்திய தொலைக்காட்சி அலைவரிகளில் ஒளிபரப்பப்பட்ட *பிளாண்டா 25* தொலைக்காட்சித் தொடரில் முக்கியக் கதாப்பாத்திரத்தில் நடித்தார்.
# இலந்தனம் பாசுபைடு

**இலந்தனம் பாசுபைடு** (*Lanthanum phosphide*) என்பது LaP என்ற மூலக்கூற்று வாய்ப்பாட்டால் விவரிக்கப்படுகிறது. இலந்தனமும் பாசுபரசும் சேர்ந்து இச்சேர்மம் உருவாகிறது. இலந்தனத்தின் பாசுபைடு சேர்மங்களில் இதுவும் ஒன்றாகும்.
# இலந்தனம் பாசுபைடு

## தயாரிப்பு

இலந்தனம் உலோகத்தை மிகையளவு பாசுபரசுடன் சேர்த்து வெற்றிடத்தில் வினைபுரியச் செய்தால் இலந்தனம் பாசுபைடு உருவாகிறது:  
:: <chem> La + P -> LaP </chem>
# இலந்தனம் பாசுபைடு

## இயற்பியல் பண்புகள்

கனசதுர திட்டத்தில் Fm3m என்ற இடக்குழுவில் a = 0.601 நானோமீட்டர், Z = 4 என்ற அலகு அடையாளக்கூறுகளில் இலந்தனம் பாசுபைடு கருப்பு நிற படிகங்களாக உருவாகிறது.  
நிலைப்புத்தன்மையற்ற இப்படிகங்கள் காற்றில் சிதைவடைகின்றன.
# இலந்தனம் பாசுபைடு

## வேதிப் பண்புகள்

இலந்தனம் பாசுபைடு தண்ணீருடன் வினைபுரிந்து உயர் நச்சாகக் கருதப்படும் பாசுபீன் வாயுவை வெளியிடுகிறது.
:: <chem> LaP + 3H2O -> La(OH)3 + PH3</chem>
# இலந்தனம் பாசுபைடு

## பயன்கள்

உயர் ஆற்றல் நிலை, உயர் அலைவரிசை பயன்பாடுகள், சீரொளி மற்றும் இதர ஒளியியல் இருமுனையங்களில் இட்டெர்பியம் பாசுபைடு ஒரு குறைக்கடத்தியாகப் பயன்படுத்தப்படுகிறது.
# இலந்தனம் பாசுபைடு

## இலந்தனம் பல்பாசுப்பேட்டு

இலந்தனம் பாசுபைடுடன் கூடுதலாக இலந்தனம் மிகையளவு பாசுபரசுடன் வினைபுரிந்து
LaP<sub>5</sub> மற்றும் LaP<sub>7</sub> போன்ற சேர்மங்களையும் கொடுக்கிறது.
# அயோனிக்சு

|synonyms_ref=|synonyms_ref=
| *அயோனிக்சு கேபென்சிசு* | ஆப்பிரிக்க நகமற்ற நீர்நாய் கேப் நகமற்ற மரநாய் என்றும் அழைக்கப்படுகிறது | துணை-சஹாரா ஆப்பிரிக்கா |
| --- | --- | --- |
| *அயோனிக்சு கான்கிகசு* | காங்கோ நகமற்ற மரநாய், கேமரூன் நகமற்ற மரநாய் என்றும் அழைக்கப்படுகிறது, மேலும் முன்பு ஆப்பிரிக்க நகம் இல்லாத ஓட்டர் இனத்தின் துணையினமாக கருதப்பட்டது. | கேமரூன், காங்கோ குடியரசு, காங்கோ ஜனநாயகக் குடியரசு, காபோன் மற்றும் அங்கோலா, புருண்டி, மத்திய ஆப்பிரிக்க குடியரசு, ஈக்குவடோரியல் கினியா, நைஜீரியா, ருவாண்டா அல்லது உகாண்டா. |
| *அயோனிக்சு சினிரியசு* | ஆசிய காட்டு நீர்நாய், ஓரியண்டல் சிறியநக நீர்நாய் என்றும் அழைக்கப்படுகிறது | தெற்கு மற்றும் தென்கிழக்காசியா. |
விலங்கியல் வல்லுநர்கள் ஆசியக் காட்டு நீர்நாயினை இந்த பேரினத்தில் சேர்க்கலாமா அல்லது அதன் சொந்த பேரினமான *ஆம்ப்லோனிக்சு*இல் சேர்க்கலாமா என்பதில் வேறுபடுகிறார்கள்.  
}}
# சரத் குமார் முகோபாத்யாய்

**சரத் குமார் முகோபாத்யாய்** (**Sarat Kumar Mukhopadhyay)** இந்தியாவின் மேற்கு வங்காளத்தைச் சேர்ந்த ஒரு வங்காள மொழிக் கவிஞர் ஆவார். மொழிபெயர்ப்பாளராகவும் நாவலாசிரியராகவும் கூட இவர் செயல்பட்டார்.
# சரத் குமார் முகோபாத்யாய்

## தொழில்

முகோபாத்யாய் 1931 ஆம் ஆண்டு ஒரிசா மாநிலம் பூரியில் 1931 ஆம் ஆண்டு ஆகத்து மாதம் 15 ஆம் தேதியன்று பிறந்தார் . கல்கத்தா பல்கலைக்கழகத்தில் பட்டம் பெற்றார் மற்றும் பட்டய மேலாண்மை நிறுவனத்தில் பட்டய கணக்கியல் பாடத்தில் தேர்ச்சி பெற்றார். இவருடைய முதல் கவிதைப் புத்தகம் *சோனார் அரின்* (தங்க மான்), 1957 ஆம் ஆண்டு பதிப்பிக்கப்பட்டது. கொல்கத்தாவின் கிருட்டிபாசு இதழின் நான்கு பின் நவீனத்துவ பழம்பெரும் கவிஞர்களில் சரத் குமார் முகோபாத்யாயும் ஒருவர் என கருதப்படுகிறார். இவரது முதல் நாவலான *சகாபாசு* தேசு என்ற வங்காள மொழி இலக்கியப் பத்திரிகையில் வெளியிடப்பட்டது, அந்த நேரத்தில் நாவல் வாசகர்களிடையே பெரும் விவாதத்தை உருவாக்கியது. இந்திரா காந்தி தேசிய திறந்தநிலைப் பல்கலைக்கழகத்தின் படைப்பாற்றல் எழுத்துத் திட்டத்தில் இவர் ஆலோசகராகப் பணியாற்றினார். 2008 ஆம் ஆண்டில் முகோபாத்யாய் தனது *குமர் போரிர் மோட்டோ சந்த்* என்ற புத்தகத்திற்காக சாகித்ய அகாடமி விருதைப் பெற்றார். இவரது கவிதைகளின் தொகுப்பு ராபர்ட் மெக்னமாராவால் தி கேட் அண்டர் தி இசுடேர்சு என ஆங்கிலத்தில் மொழிபெயர்க்கப்பட்டது.  
சரத் குமார் முகோபாத்யாய் 2021 ஆம் ஆண்டு டிசம்பர் மாதம் 20 ஆம் தேதியன்று இறந்தார்.
# வியாட் எர்ப்

**வியாட் பெர்ரி ஸ்டேப் எர்ப்** என்பவர் அமெரிக்க மேற்கில் இருந்த ஒரு காவலர் மற்றும் சூதாடி ஆவார். ஓ.கே.கோரல் என்ற இடத்தில் நடைபெற்ற பிரபலமான துப்பாக்கிச் சண்டையில் இவர் பங்கெடுத்தார். அச்சண்டையில் காவலர்கள் மூன்று குற்றவாளிகளை கொன்றனர். அச்சண்டையில் மையமான நபர் என்று இவர் தவறாக புரிந்து கொள்ளப்படுகிறார். உண்மையில் இவர் அண்ணன் விர்ஜில் தான் அன்று தலைமைக் காவலராக இருந்தார்.  
எர்ப் இறந்து இரு ஆண்டுகளுக்கு பிறகு ஸ்டூவர்ட் என். லேக் என்பவர் எழுதிய எர்பின் முதல் சுயசரிதை 1931இல் வெளியானது. இதற்குப் பிறகு பலருக்கும் எர்பைப் பற்றித் தெரியவந்தது.
# வசை

**வசய்** (**Vasai**) இந்தியாவின் மகாராட்டிரா மாநிலத்தின் வடக்கு கொங்கண் மண்டலத்தில் அமைந்த பால்கர் மாவட்டத்தில் அமைந்த 89 வார்டுகள் கொண்ட வசாய்-விரார் மாநகராட்சியின் நிர்வாகத் தலைமையிட நகரம் ஆகும். மேலும் வசாய் மும்பை பெருநகரப் பகுதியின் ஒரு பகுதியாகும். வசய் நகரம், மும்பைக்கு 60 கிலோ மீட்டர் தொலைவில் உள்ளது. வசய் நகரத்தில் பிறந்த இந்தியாவின் முதல் கத்தோலிக்கக் கிறித்துவப் புனிதர், கொன்சாலோ கார்சியா ஆவார்.
# வசை

## இதனையும் காண்க

- வசாய்-விரார் மாநகராட்சி
# ஜோகேஸ்வரி

**ஜோகேஸ்வரி** (**Jogeshwari**) இந்தியாவின் மகாராட்டிரா மாநிலத்தின் மும்பை புறநகர் மாவட்டத்தில் அமைந்த நகரம் ஆகும். இது மும்பை நகரத்திற்கு கிழக்கே, பெருநகரமும்பை மாநகராட்சியின் K/E வார்டு பகுதியில் அமைந்துள்ள்து. இது ஜோகேஸ்வரி பௌத்த குடைவரைகளுக்கு பெயர் பெற்றது. அந்தேரிக்கு வடக்கில் உள்ள ஜோகேஸ்வரியில் புறநகர் மின்சார தொடருந்து நிலையம் உள்ளது.
# ஜோகேஸ்வரி

## இதனையும் காண்க

- ஜோகேஸ்வரி குகைகள்
# ஜூகூ

**ஜூகு** (**Juhu**) இந்தியாவின் மகாராட்டிரா மாநிலத்தின் பெருநகரமும்பை மாநகராட்சியில் அமைந்த மும்பை புறநகர் மாவட்டத்தின் கடற்கரைப் பகுதியாகும். இதன் மேற்கில் அரபுக் கடலும், வடக்கில் வெர்சொவா, கிழக்கில் சாந்த குரூஸ், தெற்கில் கர் பகுதியும் அமைந்துள்ளது. இது ஜுகு எனும் அழகிய கடற்கரையைக் கொண்டுள்ளது. மும்பை நகரத்திற்கு மேற்கில் அமைந்த ஜூகு பகுதி, மும்பையிலிருந்து 10 கிலோ மீட்டர் தொலைவில் உள்ளது.
# சாந்தகுருஸ், மும்பை

**சாந்தகுருஸ்**, மும்பை நகரத்திற்கு அருகமைந்த நகரப் பகுதிகளில் ஒன்றாகும். இது இந்தியாவின் மகாராட்டிரா மாநிலத்தின் மும்பை புறநகர் மாவட்டத்தில், பெருநகரமும்பை மாநகராட்சியின் பகுதிகளில் ஒன்றாகும். இங்கு சத்திரபதி சிவாஜி பன்னாட்டு வானூர்தி நிலையம் உள்ளது. சாந்தகுருஸ் மற்றும் கர் பகுதிகள் பெருநகரமும்பை மாநகராட்சியின் H கிழக்கு மற்றும் மேற்கு வார்டுகளில் அமைந்துள்ளது. 12.98 சதுர கிலோ மீட்டர் பரப்பளவு கொண்ட சாந்தகுருஸ் பகுதி, 1991-ஆம் ஆண்டில் 6,75,951 மக்கள் தொகையும், மக்கள் தொகை அடர்த்தி ஒரு சதுர கிலோ மீட்டர் பரப்பளவில் 36,668 பேர் வீதம் இருந்தது.
# சாந்தகுருஸ், மும்பை

## புவியியல்

சாந்தகுருசுக்கு தெற்கில் கர் பகுதியும், வடக்கில் வில்லே பார்லேயும், மேற்கில் ஜூகூ பகுதியும், மேற்கில் குர்லா மற்றும் பந்த்ரா பகுதிகளும் உள்ளது. சாந்தகுருஸ் பகுதி மேற்கு மற்றும் கிழக்கு என இரண்டாகப்ப் பிரிக்கப்பட்டுள்ளது.
# செங்கல்பட்டி

**செங்கல்பட்டி** (*Sengalpatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது சந்திரபட்டி ஊராட்சிக்கு உட்பட்டது.
# செங்கல்பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 52 கிலோமீட்டர் தொலைவிலும், ஊத்தங்கரையில் இருந்து 11 கிலோமீட்டர் தொலைவிலும் மாநிலத் தலைநகரான சென்னையில் இருந்து 253 கிலோமீட்டர் தொலைவிலும் உள்ளது.
# செங்கல்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 90, மொத்த மக்கள் தொகை 317, இதில் 161 ஆண்களும், 156 பெண்களும் அடங்குவர். கல்வியறிவு பெற்றவர்கள் விகிதம் 53.3 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# சோலகாப்பட்டி

**சோலகாப்பட்டி** (*Solakkapatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது வேங்கடத்தாம்பட்டி ஊராட்சிக்கு உட்பட்டது.
# சோலகாப்பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 50 கிலோமீட்டர் தொலைவிலும், ஊத்தங்கரையில் இருந்து 2 கிலோமீட்டர் தொலைவிலும் உள்ளது.
# சோலகாப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 101, மொத்த மக்கள் தொகை 410, இதில் 221 ஆண்களும், 189 பெண்களும் அடங்குவர்.
# சமாரியம் பாசுபைடு

**சமாரியம் பாசுபைடு** (*Samarium phosphide*) என்பது SmP என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். சமாரியமும் பாசுபரசும் சேர்ந்து இச்சேர்மம் உருவாகிறது. சமாரியத்தின் பாசுபைடு சேர்மங்களில் இதுவும் ஒன்றாகும்.
# சமாரியம் பாசுபைடு

## தயாரிப்பு

சமாரியத்தையும் பாசுபரசையும் சேர்த்து சூடுபடுத்தினால் சமாரியம் பாசுபைடு உருவாகிறது.
:: Sm + P → SmP
# சமாரியம் பாசுபைடு

## இயற்பியல் பண்புகள்

சமாரியம் பாசுபைடு கனசதுர திட்டத்தில் Fm3m என்ற இடக்குழுவில் அலகு அளவு a = 0.5760 நானோமீட்டர், Z = 4, என்ற அளபுருக்களுடன் படிகங்களாக உருவாகிறது. இப்படிகத்தின் கட்டமைப்பு சோடியம் குளோரைடின் கட்டமைப்பை ஒத்ததாக உள்ளது.
1315 -2020 பாகை செல்சியசு வெப்பநிலையில் இச்சேர்மம் தோன்றுகிறது.
# சமாரியம் பாசுபைடு

## வேதிப் பண்புகள்

சமாரியம் பாசுபைடு நைட்ரிக் அமிலத்துடன் சேர்ந்து எளிதில் சிதைவடைகிறது.
# சமாரியம் பாசுபைடு

## பயன்கள்

உயர் ஆற்றல் நிலை, உயர் அலைவரிசை பயன்பாடுகள், சீரொளி மற்றும் இதர ஒளியியல் இருமுனையங்களில் சமாரியம் பாசுபைடு ஒரு குறைக்கடத்தியாகப் பயன்படுத்தப்படுகிறது.
# சுரைக்காய்பட்டி

**சுரைக்காய்பட்டி** (*Sorakkapatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது வீரன குப்பம் ஊராட்சிக்கு உட்பட்டது.
# சுரைக்காய்பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 70 கிலோமீட்டர் தொலைவிலும், ஊத்தங்கரையில் இருந்து 22 கிலோமீட்டர் தொலைவிலும் உள்ளது.
# சுரைக்காய்பட்டி

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 11, மொத்த மக்கள் தொகை 34, இதில் 13 ஆண்களும், 21 பெண்களும் அடங்குவர்.
# இலுட்ரோகேல்

***இலுட்ரோகேல்*** (*Lutrogale*) என்பது 1865ஆம் ஆண்டில் ஜான் எட்வர்ட் கிரே என்பவரால் குவிந்த நெற்றி மற்றும் மூக்கைக் கொண்ட நீர்நாய்களின் பேரினப் பெயராக இடப்பட்டது. ஆற்று நீர்நாய் *இ. பெர்சுபிசில்லாட்டா* என்பது மாதிரி இனமாகப் பயன்படுத்தப்படுகிறது.  
இந்த பேரினத்தில் பின்வரும் அழிந்துபோன மற்றும் புதைபடிவ சிற்றினங்களும் உள்ளன:  
- *இ. கிரெடென்சிசு* – கிரெட்டன் நீர்நாய்
- *இ. பேலியோலெப்டோனிக்சு*
- இ*. ரோபசுடா*
# சூளக்கரை

**சூளக்கரை** (*Sulakarai*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். ஆவணங்கள் இப்பகுதியை **மல்லாபுரம்** என்று குறிக்கின்றன.
# சூளக்கரை

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 28 கிலோமீட்டர் தொலைவிலும், ஊத்தங்கரையில் இருந்து 15 கிலோமீட்டர் தொலைவிலும், கல்லாவியிலிருந்து மூன்று தொலைவில் உள்ளது. இந்த ஊர் தென்பெண்ணை ஆற்றங்கரையில் அமைந்துள்ளது.
# சூளக்கரை

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 456, மொத்த மக்கள் தொகை 1,882, இதில் 935 ஆண்களும், 947 பெண்களும் அடங்குவர்.
# சூளக்கரை

## தொல்லியல் எச்சங்கள்

இப்பகுதியில் ஈமச் சின்னமான தாழி வகைப் பெருங்கற்கால ஈமச்சின்னங்கள் காணப்படுகின்றன. இங்கு கிடைத்த தாழியின் தடித்த ஓடுகள் கருப்புச சிவப்பு வண்ணம் கொண்டவை.
# சூளக்கரை

## கோயில்கள்

- சூளக்கரை ஐராவதீசுவரர் கோயில்
- பட்டாபிராமர் கோயில்
# அருப் ராய்

**அருப் ராய்** (*Arup Roy*) இந்தியாவின் மேற்குவங்க மாநிலத்தைச் சேர்ந்த ஓர் அரசியல்வாதியாவார். 2011 ஆம் ஆண்டு மே மாதம் 20 ஆம் தேதியன்று இவர் மேற்கு வங்காள அரசாங்கத்தின் அமைச்சரவையில் கூட்டுறவுத் துறைக்கான அமைச்சராகப் பொறுப்பேற்றார். 2011 ஆம் ஆண்டு நடைபெற்ற மேற்கு வங்க மாநில சட்டமன்றத் தேர்தலில் அவுரா மத்திய தொகுதியில் இருந்து தேர்ந்தெடுக்கப்பட்ட சட்டமன்ற உறுப்பினராகவும் இருந்தார். 2016 மற்றும் 2021 ஆம் ஆண்டுகளில் நடைபெற்ற மேற்கு வங்க சட்டமன்றத் தேர்தலில் மீண்டும் தேர்ந்தெடுக்கப்பட்டார். அவுராவிலிருந்து இவர் அகில இந்திய திரிணாமுல் காங்கிரசின் மாவட்டத் தலைவராகவும் உள்ளார்.
# யோகம் மங்களம்

**யோகம்**, **மங்களம்** ஆகிய சகோதரிகள் "யோகம் மங்களம்" என்றே அழைக்கப்பட்டார்கள். 1940களில் பிரபல நடனக் கலைஞர்களாகத் திகழ்ந்த இவர்கள், சில தமிழ்ப் படங்களிலும் நடித்துள்ளனர்.  
யோகம் 1927-ம் வருடமும் மங்களம் 1930-ம் வருடமும் பிறந்தார்கள்...  
முதன்முதலாக தமிழறியும் பெருமாள் படத்தில் இச்சகோதாரிகள் நடனமாடினார்கள். மங்களம் சிறு வயது தமிழறியும் பெருமாளாக நடித்தார்.  
அதை தொடர்ந்து கண்ணாம்பா தயாரித்த ஹரிச்சந்திரா, ஜெகதலபிரதாபன் ஆகிய படங்களில் சகோதரிகள் நடனமாடினர்.  
மகாரதி கர்ணா ஹிந்திப்படத்தில் மங்களம் மட்டும் நடனமாடினார். தெலுங்கு மாயமச்சிந்திரா (1945) திரைப்படத்தில் மங்களம்
கலிங்கா கதாபாத்திரத்தில் நடித்தார்.  
1947-ல் ருக்மாங்கதன் திரைப்படத்தில் மங்களம் கதாநாயகியாக நடித்தார்.
தொடர்ந்து ஸ்ரீ முருகன், வேதாள உலகம், சுதர்சன் ஆகிய திரைப்படங்களிலும் அவர் நடித்தார்.  
சகோதரிகளில் ஐந்தடி உயரம் கொண்ட யோகத்தை விட ஐந்தே காலடி உயரமும், உயரத்திற்கேற்ற உடலமைப்பும்,
சினிமாவிற்கேற்ற முகவெட்டும் கொண்ட மங்களத்திற்கே படவாய்ப்புகள் அதிகம் அமைந்தன.
# சுற்றுக்கோளம்

சுற்றுக்கோளம்]]
வடிவவியலில் ஒரு பன்முகியின் **சுற்றுக்கோளம்** (*circumscribed sphere*) என்பது அப்பன்முகியை உள்ளடக்கியவாறு அதன் ஒவ்வொரு உச்சியையும் தொட்டுக்கொண்டு அமையும் ஒரு கோளமாகும். சுற்றுக்கோளமானது, இருபரிமாணத்தில் வரையறுக்கப்பட்டுள்ள சுற்றுவட்டம் என்பதற்கு இணையான முப்பரிமாணக் கருத்துரு ஆகும். சுற்று வட்டங்களைப் போலவே ஒரு பன்முகியின் சுற்றுக் கோளத்தின் ஆரமானது "சுற்றுக்கோள ஆரம்" எனவும் சுற்றுக்கோளத்தின் மையமனது "சுற்றுக்கோள மையம்" எனவும் அழைக்கப்படுகின்றன.  
எல்லா ஒழுங்கு பன்முகிகளுக்கும் சுற்றுக்கோளங்கள் இருக்கும். ஆனால் ஒழுங்கற்றப் பன்முகிகள் எல்லாவற்றிலும் அவற்றின் உச்சிகள் ஒரே கோளத்தின் மீது அமைந்திருக்காது என்பதால் எல்லா ஒழுங்கங்கற்றப் பன்முகிகளுக்கும் சுற்றுக்கோளங்கள் இருக்காது. நடுக்கோளம், உட்கோளம் இரண்டும் பன்முகிகள் தொடர்புடைய பிற கோளங்களாகும். நடுக்கோளம், பன்முகியின் எல்லா விளிம்புகளையும் தொட்டுக்கொண்டு அமைந்திருக்கும். உட்கோளம், பன்முகியின் எல்லா முகங்களையும் தொடும். ஒழுங்குப் பன்முகிகளுக்கு சுற்றுக்கோளம், நடுக்கோளம், உட்கோளம் மூன்றும் இருக்கும். ஒரு ஒழுங்குப் பன்முகிக்குரிய இம்மூன்று கோளங்களும் பொதுமையக் கோளங்களாக (ஒரே மையத்தைக் கொண்டவை) இருக்கும்.
# சுற்றுக்கோளம்

## இருப்பும் உகமமும்

ஒரு பன்முகிக்கு சுற்றுக்கோளம் இருக்குமானால் அது அப் பன்முகியினை உள்ளடக்கிய மிகச்சிறிய கோளமாக இருக்க வேண்டுமென்பதில்லை. எடுத்துக்காட்டாக, கனசதுரத்தின் ஒரு உச்சியையும் அதன் அண்மை உச்சிகள் மூன்றையும் கொண்டு உருவாக்கப்படும் நான்முகியின் சுற்றுக்கோளமும் மூலக் கனதுரத்தின் சுற்றுக்கோளமாக ஒன்றாக இருக்கும். ஆனால் மூன்று அண்மை உச்சிகளை தன் நடுக்கோட்டின் மீது கொண்ட, மேற்படி சுற்றுக்கோளத்தைவிடச் சிறியதொரு கோளத்துக்குள் அந்த நான்முகி உள்ளடங்கி அமையும். எந்தவொரு பன்முகிக்கும், அதனை உள்ளடக்கும் மிகச்சிறிய கோளமானது, அப்பன்முகியின் உச்சிகளின் ஒரு உட்கணத்தின் குவிமேலோட்டின் (convex hull) சுற்றுக்கோளமாக இருக்கும்.  
ரெனே டேக்கார்ட் (*De solidorum elementis*, circa 1630)சுற்றுக்கோளமுடைய ஒரு பன்முகியின் எல்லா முகங்களுக்கும் சுற்று வட்டங்கள் இருக்குமென்று கண்டறிந்தார். இந்த சுற்று வட்டங்கள் அந்தந்த முகங்களின் தளங்கள், பன்முகியின் சுற்றுக்கோளத்தைச் சந்திக்கும் வட்டங்களாகும். மேலும் அவர் ஒரு பன்முகிக்குச் சுற்றுக்கோளமொன்று இருப்பதற்குத் தேவையான கட்டுப்பாடாக உள்ள இக்கூற்று போதுமானதுமான கட்டுப்பாடாகவும் இருக்கும் என்றும் கருதினார். அதாவது ஒரு பன்முகியின் எல்லா முகங்களுக்கும் சுற்று வட்டங்கள் இருந்தால் அப்பன்முகிக்குச் சுற்றுக்கோளமும் இருக்கும் என்பது அவரது கருத்து. ஆனால் அது சரியான கூற்று இல்லை. எடுத்துக்காட்டாக, இதனை இருபட்டைக்கூம்பைக் கொண்டு அறியலாம். ஒரு இருபட்டைக்கூம்பின் எல்லா முகங்களுக்கும் (முக்கோணங்கள்) சுற்று வட்டங்கள் இருக்கலாம். ஆனால் இருபட்டைக் கூம்பிற்கு சுற்றுக்கோளம் கிடையாது.  
எனினும் ரெனே டெக்கார்ட்டின் கருத்து ஒரு எளிய பன்முகிக்குப் பொருந்தும். அதாவது, ஒரு எளிய பன்முகியின் எல்லாப் பக்கங்களுக்கும் சுற்று வட்டங்கள் இருக்குமானால் அப்பன்முகிக்குச் சுற்றுக்கோளமும் இருக்கும்.
# சுற்றுக்கோளம்

## சுறுக்கோளத்தின் மீதமையும் புள்ளி

ஒழுங்குப் பன்முகிகளான பிளேட்டோவின் சீர்திண்மங்கள் ஐந்திற்கும் ஒவ்வொரு சுற்றுக்கோளம் உண்டு. ஒரு பிளேட்டோவின் சீர்திண்மத்தின் மீதுள்ள ஏதாவது ஒரு புள்ளி <math>M</math> மற்றும் அந்தச் சீர்திண்மத்தின் உச்சிகளின் எண்ணிக்கை <math>n,</math> அப்புள்ளிக்கும் பன்முகியின் உச்சிகள் <math>A_i</math> ஆகியவற்றுக்கு இடைப்பட்ட தூரங்கள் <math>MA_i</math> எனில்,
:<math>4(MA_1^{2}+MA_2^{2}+...+MA_n^{2})^2=3n(MA_1^{4}+MA_2^{4}+...+MA_n^{4}).</math>
# பிளாட்டினம்-சமாரியம்

**பிளாட்டினம்-சமாரியம்** (*Platinum-samarium*) ஓர் இரும கனிம வேதியியல் சேர்மமாகும். PtSm என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது. உலோகங்களிடை சேர்மமான பிளாட்டினம்-சமாரியம் படிகங்களாக உருவாகிறது.
# பிளாட்டினம்-சமாரியம்

## தயாரிப்பு

தூய தனிமங்கள் விகிதவியல் அளவுகளில் இணைந்து இரும பிளாட்டினம்-சமாரியம் உருவாகிறது.  
:: Pt + Sm -----> SmPt  
Pnma என்ற இடக்குழுவில் அலகு அளபுருக்கள் a = 0.7148 நானோமீட்டர், b = 0.4501 நானோமீட்டர், c = 0.5638 நானோமீட்டர், Z = 4, என்ற அளவுகளில் இரும்பு போரைடின் (FeB) கட்டமைப்பை ஒத்த சாய்சதுரக் கட்டமைப்பில் பிளாட்டினம்-சமாரியம் படிகமாகிறது.  
≈1810 பாகை செல்சியசு வெப்பநிலையில் பிளாட்டினம்-சமாரியம் உருகும்.
# மாயா கசல்

**மாயா கசல்** ( **Maya Ghazal)** சிரியா நாட்டின் உள்நாட்டு போரிலிருந்து தப்பிய லட்சக்கணக்கான அகதிகளில் ஒருவராவார். 2021 ஆம் ஆண்டு முதல் ஐ.நா அகதிகள் முகமையின் சிரிய - பிரித்தானிய நல்லெண்ணத் தூதராக உள்ளார்.
# மாயா கசல்

## சுயசரிதை

2015 ஆம் ஆண்டு 16 ஆவது வயதில் மாயா கசல் தனது தாய் மற்றும் இரண்டு இளைய சகோதரர்களுடன் சிரியாவின் தமாசுகசு நகரில் இருந்த வீட்டை விட்டு வெளியேறி இங்கிலாந்துக்குச் செல்ல வேண்டிய கட்டாயம் ஏற்பட்டது. அங்கு இவர்கள் ஓராண்டிற்கு முன்பே இங்கிலாந்திற்கு வந்திருந்த இவரது தந்தையுடன் மீண்டும் இணைந்தனர்.  
கசல் இந்த நடவடிக்கையை தனது சிறந்த புதிய தொடக்கமாக பார்த்தார். இவருக்கு பெரிய நம்பிக்கைகளும் கனவுகளும் இருந்தன. வாழ்க்கை ஒருவித இயல்பு நிலைக்குத் திரும்பும் என்ற நம்பிக்கையுடன் இருந்தார். ஆனால் துரதிர்சுடவசமாக இது நடக்கவில்லை. பல்வேறு களங்கத்தையும் விரோதத்தையும் கசல் அனுபவித்தார். ஆறு ஆண்டுகளுக்கு முன் பிரிட்டனில் இவருக்கு அகதி நிலை வழங்கப்பட்டது. ஆனால் தனது கல்வியை பெற கடுமையாக கசல் போராட வேண்டியிருந்தது. அவர் தற்போது ஒரு விமானியாக கசல் தகுதி பெற்றுள்ளார்.
# தமிழ்நாடு கிராம வங்கி

**தமிழ்நாடு கிராம வங்கி** (*Tamil Nadu Grama Bank*) என்பது இந்தியாவின் தமிழ்நாட்டின் சேலத்தைத் தலைமையிடமாகக் கொண்ட ஒரு மண்டல ஊரக வங்கியாகும் .
# தமிழ்நாடு கிராம வங்கி

## தோற்றம்

தமிழ்நாடு கிராம வங்கி என்பது தமிழகத்தில் செயல்படும் ஊரக வங்கியாகும். இந்த வங்கி மத்திய மற்றும் மாநில அரசுகளுக்குக் கூட்டாகச் சொந்தமானது மற்றும் இந்தியன் வங்கியின் நிதியுதவியுடன் செயல்படுகின்றது. இது இந்திய அரசின் நிதி அமைச்சகத்தின் சொத்துரிமையின் கீழ் உள்ளது.  
தமிழ்நாடு கிராம வங்கி 1 ஏப்ரல் 2019 அன்று பழைய பல்லவன் கிராம வங்கி மற்றும் பாண்டியன் கிராம வங்கி இணைப்பின் மூலம் உருவாக்கப்பட்டது. இந்திய அரசின் அராசாங்க அறிவிக்கை எண். 363 தேதி 28 ஜனவரி 2019 மூலம் இது செயல்படுத்தப்பட்டது.
# தமிழ்நாடு கிராம வங்கி

## செயல் எல்லை

இணைப்பிற்கு முன்பு சேலத்தைத் தலைமையிடமாகக் கொண்ட பல்லவன் கிராம வங்கி 16 மாவட்டங்களிலும், விருதுநகரைத் தலைமையிடமாகக் கொண்ட பாண்டியன் கிராம வங்கி 16 மாவட்டங்களிலும் செயல்பட்டு வந்தது. இணைப்பிற்குப் பிறகு, சென்னையைத் தவிர, தமிழகத்தின் மற்ற 37 மாவட்டங்களிலும், சேலத்தைத் தலைமையிடமாகக் கொண்டு தமிழ்நாடு கிராம வங்கியாக வங்கி இது செயல்படுகிறது.
# தமிழ்நாடு கிராம வங்கி

## பங்கு மூலதனம்

செலுத்தப்பட்ட மூலதனம் ரூ. 46.96 கோடிகளைப் பங்குதாரர்கள் கீழ்க்கண்டவாறு பகிர்ந்துள்ளனர்:  
- இந்திய அரசு (50%) - ரூ. 23 கோடியே 48 லட்சம்
- தமிழ்நாடு அரசு (15%) - ரூ. 7 கோடியே 4 லட்சம்
- இந்தியன் வங்கி (35%) - ரூ. 16 கோடியே 44 லட்சம்
# கொலாபா, மும்பை

**கொலாபா** (**Colaba**) இந்தியாவின் மகாராட்டிரா மாநிலத்தின் தலைநகரான மும்பை நகரத்தில் தெற்கில் அமைந்துள்ளது. இது பெருநகரமும்பை மாநகராட்சியின் மண்டலம் எண் 1, வார்டு எண் A-இல் அமைந்துள்ளது. இது மும்பையின் நான்கு தீபகற்பப் பகுதிகளில் ஒன்றாகும். மற்றவைகள் பாந்த்ரா, வொர்லி, மலபார் மலைப் பகுதிகள் ஆகும். மேலும் இது மும்பையின் ஏழு தீவுகளில் ஒன்றாகும்.  
இப்பகுதியில் புகழ்பெற்ற சத்திரபதி சிவாசி தொடருந்து நிலையம், இந்தியாவின் நுழைவாயில் கட்டிடம் மற்றும் தாஜ் மகால் பேலஸ் மற்றும் டவர் அமைந்துள்ளது.
# கொலாபா, மும்பை

## நவம்பர் 2008 தீவிரவாத தாக்குதல்கள்

26 நவம்பர் 2008 அன்று கொலாபா பகுதியில் அமைந்த தாஜ் மகால் பேலஸ் மற்றும் டவர், நாரிமன் கட்டிடம, லியோபோல்டு கபே போன்ற கட்டிடப் பகுதிகளில் இருந்த பொதுமக்களை பாகிஸ்தானின் இசுலாமிய தீவிரவாதிகள் வெடி குண்டுகள் மற்றும் துப்பாக்கித் தோட்டாக்களால் நூற்றுக்கும் மேற்பட்டவர்களைக் கொன்றனர்.
# காளிப்ரஸாத்

**ஆர். காளிப்ரஸாத்** ஒரு தமிழ் எழுத்தாளர் ஆவார். இவர் குறிப்பிடத்தக்க சிறுகதைகள், மொழியாக்கங்கள், மற்றும் இலக்கிய விமர்சனங்களை எழுதியுள்ளார்.
# காளிப்ரஸாத்

## வாழ்க்கைக் குறிப்பு

காளிப்ரஸாத் 1979ம் ஆண்டு இன்றைய திருவாரூர் மாவட்டத்திலுள்ள வேளுக்குடியில் பிறந்தார். இளம்வயதில் மன்னார்குடியில் வசித்துவந்தார். பின்னர் சென்னைக்கு குடிபெயர்ந்தார். இவருக்கு மணமாகி இரு குழந்தைகள் உள்ளன. தற்போது சென்னையில் தகவல் தொழில்நுட்ப துறையில் வேலை பார்த்து வருகிறார்.
# காளிப்ரஸாத்

## இலக்கியச் செயல்பாடு

### புனைவெழுத்து

சொல்வனம் போன்ற இலக்கிய இதழ்களில் சிறுகதைகளை எழுதி வந்துள்ளார். இவரது பத்து சிறுகதைகளின் தொகுப்பு 'ஆள்தலும் அளத்தலும்' என்ற பெயரில் 2021-ல் யாவரும் & பதாகை பதிப்பகங்கள் சேர்ந்து வெளியிட்டன.
# காளிப்ரஸாத்

## இலக்கியச் செயல்பாடு

### மொழியாக்கங்கள்

இந்திய ஆங்கில எழுத்தாளரான விலாஸ் சாரங் எழுதி ஆங்கிலத்தில் வெளியான The Dhamma Man புதினத்தை 2020-இல் 'தம்மம் தந்தவன்' என்ற பெயரில் தமிழ் மொழியாக்கம் செய்தார். நற்றிணை பதிப்பகம் வெளியிட்ட இந்நூல் புத்தரின் வாழ்க்கை வரலாற்றை கதைகளும் தத்துவமும் அரசியலும் கலந்து ஒரு நவீன நாவலாக விவரிக்கிறது. இது பரவலான வாசக கவனத்தைப் பெற்றது.
# காளிப்ரஸாத்

## இலக்கியச் செயல்பாடு

### இலக்கிய விமர்சனம்

காளிப்ரசாத் இலக்கிய விமர்சன கட்டுரைகள் எழுதுபவராகவே தன் இலக்கியப் பயணத்தை தொடங்கினார். இவரது இலக்கிய விமர்சன கட்டுரைகள் வல்லினம், சிங்கப்பூரிலிருந்து வெளிவரும் அரூ மற்றும் பல இணைய இதழ்களில் வெளிவந்துள்ளன.
# பத்லாபூர்

**பத்லாப்பூர்** (**Badlapur**) இந்தியாவின் மகாராட்டிரா மாநிலத்தின் தானே மாவட்டத்தில் உள்ள நகராட்சி ஆகும். மேலும் இது மும்பை பெருநகரப் பகுதியாகும். பத்லாப்பூர், மும்பையிலிருந்து 67 கிலோ மீட்டர் (ரயில்) தொலைவிலும், புனேவிலிருந்து 125 கிலோ மீட்டர் தொலைவிலும் உள்ளது.
# பத்லாபூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 41,902 வீடுகளையும், 34 வார்டுகளையும் கொண்ட மொத்த மக்கள் தொகை 174,226 ஆகும். மக்கள் தொகையில் ஆண்கள் 90,365 மற்றும் 83,861 பெண்கள் ஆக உள்ளனர். பாலின விகிதம் 1000 ஆண்களுக்கு 894 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 17801 - 10.22 % ஆகும். சராசரி எழுத்தறிவு 91.72 % ஆகும். இதன் மக்கள் தொகையில் இந்துக்கள் 81.00%, இசுலாமியர்கள் 3.84%, பௌத்தர்கள் 12.07%, சமணர்கள் 0.57%, கிறித்துவர்கள் 1.73% மற்றும் பிறர் 0.79% ஆக உள்ளனர்.
# விட்டல்வாடி

**வித்தல்வாடி** (**Vithalwadi**) இந்தியாவின் மகாராட்டிரா மாநிலத்தின் தானே மாவட்டத்தில் அமைந்த கல்யாண் - டோம்பிவிலி மாநகராட்சியில் அமைந்த பகுதியாகும். இது மும்பை பெருநகரப் பகுதியில் அமைந்துள்ளது.
# விட்டல்வாடி

## போக்குவரத்து

வித்தல்வாடி மின்சார தொடருந்து நிலையம், கல்யாண் மற்றும் உல்லாஸ்நகர் நகரப்பகுதிகளுக்கு நடுவில் உள்ளது.
# 2022 இந்தியன் பிரீமியர் லீக்

**2022 இந்தியன் பிரீமியர் லீக்** (விளம்பர ஆதரவு காரணங்களுக்காக **டாட்டா ஐபிஎல் 2022** என்று அழைக்கப்படுகிறது), என்பது 2007ஆம் ஆண்டு பிசிசிஐயால் தொடங்கப்பட்ட இந்தியன் பிரீமியர் லீக் என்ற தொழில்முறை இருபது20 துடுப்பாட்டப் போட்டித் தொடரின் 15ஆம் பதிப்பாகும். இம்முறை, புதிதாக இரண்டு அணிகள் சேர்க்கப்பட்டுள்ளன.
# 2022 இந்தியன் பிரீமியர் லீக்

## பின்னணி

2022 பதிப்பில் புதிதாக 2 அணிகள் இடம் பெறும் எனவும், அஹமதாபாத், லக்னோ, இந்தூர், கட்டக், கவுஹாத்தி, தர்மசாலா ஆகிய 6 நகரங்களில் எவையேனும் 2 நகரங்களை மையமாகக் கொண்டு இவ்விரு அணிகளும் செயல்படும் எனவும் , ஆகஸ்ட் 2021-ல் பிசிசிஐ அறிவித்திருந்தது.  
25 அக்டோபர் 2021 நடந்த ஏலத்தில், RPSG குழுமம் லக்னோ அணியை 7,090 கோடி ரூபாய்க்கும் ,CVG கேப்பிடல் குழுமம் அஹமதாபாத் அணியை 5,625 கோடிக்கும் வாங்கின.  
லக்னோ அணியின் பெயர் லக்னோ சூப்பர் ஜெயன்ட்ஸ் என்றும், அகமதாபாத் அணியின் பெயர் குஜராத் டைட்டன்ஸ் என்றும் அறிவிக்கப்பட்டது.
# 2022 இந்தியன் பிரீமியர் லீக்

## குழுநிலைச் சுற்று

### போட்டிகள்

---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---  
---
# மிலீட்டஸ்

**மீலீட்டஸ்** (*Miletus* (; ; இட்டைட்டு transcription *Millawanda* or *Milawata* (exonyms); ; ) என்பது பண்டைய கிரேக்க நகரமாகும். இது அனத்தோலியாவின் மேற்கு கடற்கரையில், பண்டைய காரியாவில் உள்ள மேண்டர் ஆற்றின் முகத்துவாரத்திற்கு அருகில் இருந்தது. இதன் இடிபாடுகள் துருக்கியின், அய்டன் மாகாணத்தில் உள்ள பாலாட் என்ற நவீன கிராமத்திற்கு அருகில் அமைந்துள்ளது. கிமு 6 ஆம் நூற்றாண்டில் தொடங்கிய பாரசீக ஆட்சிக்கு முன்பு பண்டையமி கிரேக்க நகரங்களில் மிகப் பெரிய மற்றும் பணக்காரர் நகரங்களில் ஒன்றாக இது கருதப்பட்டது.  
கடல் மட்ட உயர்வு மற்றும் வண்டல்கள் படிவுகள் காரணமாக தளத்தில் முதல் குடியேற்றத்தின் சான்றுகளை அணுக முடியாததாகிவிட்டது. கிடைத்த முதல் சான்று புதிய கற்காலம் குறித்ததாகும். துவக்க மற்றும் மத்திய வெண்கலக் காலக் குடியேற்றம் மினோவன் நாகரீகத்தின் செல்வாக்கின் கீழ் வந்தது. பூர்வகுடிகளான லெஜ்கள் இடம்பெயரும் வகையில் கிரெட்டான்களின் வருகை நிகழ்ந்ததாக தொன்மக்கதை கூறுகிறது.  
மிலிட்டசின் பதிவு செய்யப்பட்ட வரலாறானது ஹிட்டிட் பேரரசின் பதிவுகளுடனும், வெண்கல யுகத்தின் பிற்பகுதியில் பைலோஸ் மற்றும் நோசோஸின் மைசீனியன் பதிவுகளுடனும் தொடங்குகிறது. மிலிட்டஸ் ஆசியா மைனரின் கடற்கரையில் மைசீனிய கோட்டையாக கி.மு 1450 முதல் கி.மு. 1100 வரை இருந்தது.  
கிமு 13 ஆம் நூற்றாண்டில் தென் மத்திய அனடோலியாவிலிருந்து லூவிய மொழி பேசுபவர்களும் தங்களை கேரியர்கள் என்று அழைத்துக் கொண்டவர்களும் இக்கு வந்து சேர்ந்தனர். அந்த நூற்றாண்டின் பிற்காலத்தில் மற்ற கிரேக்கர்கள் வந்து சேர்ந்தனர். அந்த நேரத்தில் இந்த நகரமானது இட்டைட்டு பேரரசுக்கு எதிராக கிளர்ச்சி செய்தது. அந்த பேரரசின் வீழ்ச்சிக்குப் பிறகு, கிமு 12 ஆம் நூற்றாண்டில் நகரம் அழிக்கப்பட்டது. மேலும் கிமு 1000 இல் தொடங்கி அயோனியன் கிரேக்கர்களால் பரவலாக மீள்குடியேற்றம் செய்யப்பட்டது.
# மிலீட்டஸ்

## வரலாறு

கி.மு. ஆறாம் நூற்றாண்டு வரையில் மிலீட்டஸ் நகரம் கிரேக்கத்திலேயே முக்கியத்துவம் வாய்ந்த நகரமாக இருந்தது. இதன் பிறகே ஏதன்சுக்கு முக்கியத்துவம் ஏற்பட்டது. பல நாட்டு வணிகர்கள் சந்தித்து பரிவர்த்தனை செய்துகொள்ளும் இடமாக இந்நகரம் இருந்தது. இந்நகரத்து செல்வர் பலர் கொடுக்கல் வாங்கல் உள்ளிட்ட பல தொழில்களை செய்தனர். சுமார் எண்பது ஊர்களில் இவர்களின் வணிகத் தலங்கள் இருந்தன. மிலீட்டஸ் நகர நிர்வாகத்துக்குக் கூட இந்த வணிகர்கள் கடன் கொடுத்து உதவியதாக தெரிகிறது.  
இந்த நகரத்தில்தான் கிரேக்கர்களினால் பெரிதும் போற்றப்பட்ட ஞானிகள் எழுவரில் முதல்வரான தேலேஸ் கிமு 624 பிறந்தார்.
# கிழவித் தீவு

**கிழவித் தீவு** (*Old Woman's Island*) என்பது சிறிய கொலாபா என்று அழைக்கப்படுகிறது. இது இந்தியாவின் மும்பை நகரத்தையும், வரலாற்றுச் சிறப்புமிக்க பழைய மும்பையின் ஒரு பகுதியையும் உருவாக்கும் ஏழு தீவுகளில் ஒன்றாகும்.  
1838-ல் கட்டப்பட்ட கொலாபா தரைப்பாலம், கடைசி தீவான கிழவித் தீவினை கொலாபா தீவுடன் சேர்த்து மும்பையின் பிரதான நிலப்பரப்புடன் இணைக்கின்றது.
# பால்கர்

**பால்கர்** (**Palghar**) இந்தியாவின் மகாராட்டிரா மாநிலத்தின் கொங்கண் மண்டலத்தில் உள்ள பால்கர் மாவட்டத்தின் நிர்வாகத் தலமையிடமும், நகராட்சியும் ஆகும். இது வடக்கு மும்பை நகரத்திலிருந்து 87 கிலோ மீட்டர் தொலைவிலும், விராருக்கு வடக்கே 35 கி.மீ. தொலைவிலும், மனோரிலிருந்து அகமதாபாத் செல்லும் வழியில் 24 கி.மீ. தொலைவிலும் உள்ளது.
# பால்கர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 16,273 வீடுகளையும், 35 வார்டுகளையும் கொண்ட பால்நகர் நகராட்சியின் மொத்த மக்கள் தொகை 68,930 ஆகும். மக்கள் தொகையில் 36,523 ஆண்கள் 32,407 மற்றும் பெண்கள் ஆக உள்ளனர். பாலின விகிதம் 1000 ஆண்களுக்கு 887 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 8139 - 11.81 % ஆகும். சராசரி எழுத்தறிவு 87.90 % ஆகும். இதன் மக்கள் தொகையில் இந்துக்கள் 81.94%, இசுலாமியர்கள் 11.07%, பௌத்தர்கள் 2.38%, சமணர்கள் 2.86% , கிறித்துவர்கள் 1.21% மற்றும் பிறர் 0.53% ஆக உள்ளனர்.
# பால்கர்

## போக்குவரத்து

மும்பை-அகமதாபாத் செல்லும் இருப்புப்பாதையில் அமைந்த பால்கர் தொடருந்து நிலையம், மும்பை, புனே, சூரத், அகமதாபாத் போன்ற நகரங்களை இணைக்கிறது. விரார் - தகானு ரோடு இரயில் நிலையங்களுக்கு இரயில் பால்கர் ரயில் நிலையம் அமைந்துள்ளது.  
பால்கர் மாவட்டம் தானே மாவட்டத்தை பிரிந்து பால்கர் எனப் புதிய மாவட்டம் தோன்றின...
# தூலியம் பாசுபைடு

**தூலியம் பாசுபைடு** (*Thulium phosphide*) என்பது TmP என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். தூலியமும் பாசுபரசும் சேர்ந்து இச்சேர்மம் உருவாகிறது.
# தூலியம் பாசுபைடு

## தயாரிப்பு

தூலியத்தையும் பாசுபரசையும் சேர்த்து வினைப்படுத்தினால் தூலியம் பாசுபைடு உருவாகிறது.
:: <chem> Tm + P -> TmP </chem>
# தூலியம் பாசுபைடு

## இயற்பியல் பண்புகள்

அடர்த்தியான பாசுபைடு படலம் உலோகத்திற்குள் மேலும் வினைகள் நிகழ்வதைத் தடுக்கும். காலியம் ஆர்சனைடை அரித்தெடுத்த பிறகு, TmP/GaAs பல்லின கட்டமைப்பைப் பெற அதன் மேற்பரப்பில் துலியம் பாசுபைடின் ஒருங்குவளர் அடுக்கை வளர்க்கலாம்.
தூலியம் பாசுபைடு கனசதுர திட்டத்தில் Fm3m என்ற இடக்குழுவில் படிகங்களாக உருவாகிறது. இப்படிகத்தின் கட்டமைப்பு சோடியம் குளோரைடின் கட்டமைப்பை ஒத்ததாக உள்ளது.
# தூலியம் பாசுபைடு

## பயன்கள்

உயர் ஆற்றல் நிலை, உயர் அலைவரிசை பயன்பாடுகள், சீரொளி மற்றும் இதர ஒளியியல் இருமுனையங்களில் சமாரியம் பாசுபைடு ஒரு குறைக்கடத்தியாகப் பயன்படுத்தப்படுகிறது.
# மனோர், பால்கர் மாவட்டம்

**மனோர்** (**Manor**) இந்தியாவின் மகாராட்டிரா மாநிலத்தின் பால்கர் மாவட்டத்தில் உள்ள ஒரு கணக்கெடுப்பில் உள்ள ஊர் ஆகும்.
இது மும்பை-தில்லியை இணைக்கும் தேசிய நெடுஞ்சாலை 79 மீது உள்ளது. மேலும் இது சூரியா ஆற்றின் கரையில் அமைந்துள்ளது. இது மும்பைக்கு வடக்கே 88 கிலோ மீட்டர் தொலைவில் உள்ளது.
# மனோர், பால்கர் மாவட்டம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 2,206 வீடுகளைக் கொண்ட மனோர் ஊரின் மொத்த மக்கள் தொகை 10,421 ஆகும். மக்கள் தொகையில் ஆண்கள் 5,322 மற்றும் 5,099 பெண்கள் ஆக உள்ளனர். பாலின விகிதம் 1000 ஆண்களுக்கு 958 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1367 - 13.12% ஆகும். சராசரி எழுத்தறிவு 85.70 % ஆகும். இதன் மக்கள் தொகையில் இந்துக்கள் 63.78%, இசுலாமியர்கள் 31.32%, பௌத்தர்கள் 1.45%, சமணர்கள் 2.88% , கிறித்துவர்கள் 0.21% மற்றும் பிறர் 0.38% ஆக உள்ளனர்.
# சிஞ்சியாங்கின் வரலாறு

**சிஞ்சியாங்** என்பது வரலாற்று ரீதியாக காஷ்மீருக்கு வடக்கே உள்ள ஒரு பகுதியாகும். சிஞ்சியாங்கானது தியான் சான் மலைகளால் இரண்டாக பிரிக்கப்படுகிறது. தியான் சான் மலைகளுக்கு வடக்கே உள்ள பகுதி சுங்கரியா எனவும், தெற்கே உள்ள பகுதி தரிம் பள்ளத்தாக்கு என்றும் அழைக்கப்படுகிறது. இங்கு தற்போது பெரும்பாலும் உய்குர் இன மக்களே வசிக்கின்றனர். 1884 ஆம் ஆண்டு இப்பகுதி சிஞ்சியாங் என்று பெயரிடப்பட்டது. அதன் பொருள் "புதிய எல்லை" என்பதாகும். அந்நேரத்தில் துங்கன் கிளர்ச்சிக்கு பிறகு சீனாவின் சிங் அரசமரபால் இந்த இரண்டு பகுதிகளும் கைப்பற்றப்பட்டன.  
இப்பகுதிக்கு முதல் குடியேற்ற மக்கள் மேற்கில் இருந்து வந்தனர். தரிம் பள்ளத்தாக்கில் காணப்படும் தரிம் மம்மிக்களில் பழமையானவை கி.மு. 2000மாவது ஆண்டைச் சேர்ந்தவையாகும். அந்த நேரத்தில் இந்தோ-ஐரோப்பிய மக்களான தொச்சாரியர்கள் தரிம் பள்ளத்தாக்கில் வசித்தனர். கி.மு. முதல் 1000 ஆண்டுகளில் தரிம் பள்ளத்தாக்கில் இந்தோ-ஐரோப்பிய நாடோடிகளான யுவேசி மக்கள் வாழ்ந்தனர். கி.மு. இரண்டாம் நூற்றாண்டில் இப்பகுதியானது தற்போதைய மங்கோலியாவை மையமாக கொண்டிருந்த நாடோடி மக்களின் கூட்டமைப்பான சியோங்னு பேரரசின் ஒரு பகுதியானது.
# மங்கோலியர்களின் சார்சியா மீதான படையெடுப்பு

**மங்கோலியர்களின் சார்சியா மீதான படையெடுப்பானது** 13ஆம் நூற்றாண்டு நடைபெற்றது. அந்நேரத்தில் சார்சியா இராச்சியமானது சார்சியா, ஆர்மீனியா, மற்றும் பெரும்பாலான காக்கேசியாவை உள்ளடக்கியிருந்தது. மங்கோலிய பேரரசானது முதன் முதலாக காக்கேசியாவில் 1220ஆம் ஆண்டு தோன்றியது. குவாரசமியப் பேரரசின் அழிவின்போது சுபுதை மற்றும் செபே ஆகியோர் குவாரசமியாவின் இரண்டாம் முகமதுவை துரத்தினர். அத்துரத்தலின்போது அவர்கள் ஒன்றிணைந்த சார்சிய மற்றும் ஆர்மீனிய இராணுவங்களை தோற்கடித்தனர். பிறகு கீவ ருஸ் மீது படையெடுக்க வடக்கு நோக்கி சென்றனர்.  
காக்கேசியா மற்றும் கிழக்கு அனத்தோலியா மீதான முழுமையான மங்கோலியப் படையெடுப்பானது 1236ஆம் ஆண்டு தொடங்கியது. சார்சியா இராச்சியம், ரும் சுல்தானகம், மற்றும் திரேபிசோந்த் பேரரசு ஆகியவை அடிபணிய வைக்கப்பட்டன. ஆர்மீனிய இராச்சியமான சிலிசியா மற்றும் பிற சிலுவைப்போர் அரசுகள் தாமாக முன்வந்து அடிபணிந்தன. அசாசின்கள் அழிக்கப்பட்டனர். காக்கேசியாவில் மங்கோலிய ஆட்சியானது 1330களின் பிற்பகுதி வரை நீடித்தது. அந்நேரத்தின் போது சார்சியாவின் ஐந்தாம் ஜார்ஜ், சார்சியா இராச்சியத்தை குறுகிய காலத்திற்கு மீண்டும் நிறுவினார். எனினும் சார்சியா மீதான தைமூரின் படையெடுப்பால் அது இறுதியாக சிதறுண்டது.
# டோம்பிவலி

**டோம்பிவலி** இந்தியாவின்மகாராட்டிரா மாநிலத்தின் தானே மாவட்டத்தின் இரட்டை நகரங்களான கல்யாண் - டோம்பிவிலி மாநகராட்சியின் ஒரு பகுதியாகும். இது மும்பை பெருநகரப் பகுதி ஆகும். list
கல்யாண் - டோம்பிவிலி
# டோம்பிவலி

## புவியியல்

டோம்பிவலி நகரம் பாகையில் அமைந்துள்ளது. இது கடல் மட்டத்திலிருந்து 13.534 மீட்டர் (44.403 அடி) உயரத்தில் அமைந்துள்ளது.
இந்நகரத்தின் சராசர் ஆண்டு வெப்பம் ஆகும்.
# டோம்பிவலி

## போக்குவரத்து

மும்பை புறநகர் ரயில்வே டோம்பிவலி நகரத்தின் சேவை மையமாக உள்ளது. டோம்பிவிலி நகரம் தானேவிலிருந்து 26 கிலோ மீட்டர் தொலைவிலும், மும்பை சத்திரபதி சிவாசி தொடருந்து நிலையத்திலிருந்து 50 கிலோ மீட்டர் தொலைவிலும் உள்ளது.
# டோம்பிவலி

## இதனையும் காண்க

- கல்யாண்
- கல்யாண் - டோம்பிவிலி
# நாரிமன் முனை, மும்பை

**நாரிமன் பாயிண்ட்** (**Nariman Point**) இந்தியாவின் மகாராட்டிரா மாநிலத்தின் தலைநகரமும் மற்றும் இந்தியாவின் நிதித் தலைநகரமுமான மும்பை நகரத்தின் புகழ்பெற்ற மைய வணிகப் பகுதி ஆகும். இது மும்பை தீபகற்பத்தின் தென்கோடியில் மும்பை மரைன் டிரைவ் பகுதியில் அமைந்துள்ளது. இந்தியாவின் புகழ்பெற்ற பெரு நிறுவனங்களின் தலைமையிடங்கள் நார்மண் முனையில் உள்ளது. மேலும் இது அரபுக் கடற்கரையில் அமைந்துள்ளது.
# சமாரியம்(III) அயோடைடு

**சமாரியம்(III) அயோடைடு** (*Samarium(III) iodide*) என்பது SmI<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியமும் ஐதரயோடிக் அமிலமும் சேர்ந்து இச்சேர்மம் உருவாகிறது. ஆரஞ்சு-மஞ்சள் நிறப்படிகங்களாக உருவாகும் இது தண்ணீரில் சிதைவடையும்.
# சமாரியம்(III) அயோடைடு

## தயாரிப்பு

உலோக சமாரியம் அயோடினுடன் வினைபுரிந்து சமாரியம்(III) அயோடைடு உருவாகும்.:
::2Sm + 3I<sub>2</sub> -> 2SmI<sub>3</sub>
# சமாரியம்(III) அயோடைடு

## இயற்பியல் பண்புகள்

சமாரியம்(III) அயோடைடு தண்ணிரில் நீராற்பகுப்படைந்து சிதைவடையும்.
ஆரஞ்சு-மஞ்சள் நிறப்படிகங்களாக உருவாகும்.
# சமாரியம்(III) அயோடைடு

## வேதிப் பண்புகள்

உலோக சமாரியத்துடன் சமாரியம்(III) அயோடைடை சேர்த்து சூடாக்கினால் சமாரியம் ஈரயோடைடு உருவாகும்.:  
::2SmI<sub>3</sub> + Sm -> 3SmI<sub>2</sub>  
சமாரியம்(III) அயோடைடு ஐதரசனுடன் ஒடுக்க வினையில் ஈடுபட்டு சமாரியம் ஈரயோடைடாக மாறுகிறது.  
:: 2 SmI<sub>3</sub> + 3 H<sub>2</sub>----> 2 SmI<sub>2</sub> + 2 HI
# சமாரியம்(III) அயோடைடு

## பயன்கள்

வணிக முறையில் கிடைக்கும் சமாரியம்(III) அயோடைடு கரிம வேதி வினைகளில் ஒரு வினையூக்கியாகப் பயன்படுகிறது.
# பாராடாக்சூரினே

**பாராடாக்சூரினே** (*Paradoxurinae*) என்பது விவிரிடே குடும்பத்தினைச் சார்ந்த ஓர் துணைக்குடும்பம் ஆகும். இதனை முதன் முதலாக ஜான் எட்வர்டு கிரே 1864-ல் விவரித்தார். இந்தத் துணைக்குடும்பத்தின் கீழ் ஆசியப் பேரினங்கள் *பாராடாக்சூரசு,* *பாகுமா* மற்றும் *ஆர்க்டிக்டுசு* போக்காக்கினால் இணைக்கப்பட்டது.
# பாராடாக்சூரினே

## வகைப்பாடு

### வாழும் சிற்றினங்கள்

| *பாராடாக்சூரசு* | ஆசிய மரநாய்
(*பா. கெர்மாபோரோடிடசு*) | தீவாய்ப்புக் கவலை குறைந்த இனம் |  |
| --- | --- | --- | --- |
| பொன்னிற மரநாய்
(*பா. சைலோனென்சிசு*) | அழிவாய்ப்பு இனம் |  |  |
| பழுப்பு பனை புனுகுப்பூனை
(*பா. ஜெர்டோனி*) | தீவாய்ப்புக் கவலை குறைந்த இனம் |  |  |
| *ஆர்க்டிடிசு* | பிந்துரோங்
(*ஆ. பிந்துரோங்*) | அழிவாய்ப்பு இனம் |  |
| *பகுமா* | முகமூடி பாம் சிவெட்
(*பா. லார்வாடா*) | தீவாய்ப்புக் கவலை குறைந்த இனம் |  |
| *ஆர்க்டோகாலிடியா* | சின்னப்பல் மரநாய்
(*ஆ. திரிவிர்கட்டா*) ''
'' | தீவாய்ப்புக் கவலை குறைந்த இனம் | } |
# பாராடாக்சூரினே

## வகைப்பாடு

### இன உறமுறை படம்

பாராடாக்சூரினேவின் இனவரலாறு கிளை வரைபடம் கீழே கொடுக்கப்பட்டுள்ளது.
# பாராடாக்சூரினே

## வகைப்பாடு

### அழிந்துபோன சிற்றினங்கள்

- *கிச்செச்சியா*
- *தக்ஜெனிக்டிசு*
- *கானுயிட்சு தெக்கானி*
# தண்ணீர் பந்தல் (ஊர்)

**தண்ணீர் பந்தல்** (*Thannirpandal*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது கட்டேரி ஊராட்சிக்கு உட்பட்டது.
# தண்ணீர் பந்தல் (ஊர்)

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 51 கிலோமீட்டர் தொலைவிலும், ஊத்தங்கரையில் இருந்து 4 கிலோமீட்டர் தொலைவிலும் உள்ளது.
# தண்ணீர் பந்தல் (ஊர்)

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 28, மொத்த மக்கள் தொகை 119, இதில் 64 ஆண்களும், 55 பெண்களும் அடங்குவர்.
# தாதனூர், ஊத்தங்கரை

**தாதனூர்** (*Thathanur*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது கட்டேரி ஊராட்சிக்கு உட்பட்டது.
# தாதனூர், ஊத்தங்கரை

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 56 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் உள்ளது.
# தாதனூர், ஊத்தங்கரை

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 56, மொத்த மக்கள் தொகை 198, இதில் 99 ஆண்களும், 99 பெண்களும் அடங்குவர்.
# நான்சி சபோத்

**நான்சி சபோத்** *(Nancy Chabot)* (பிறப்பு: 1972) ஜான் ஆப்கின்சு பல்கலைக்கழகப் ப்யன்முறை இயற்பியல் ஆய்வகத்தில் பணிபுரியும் ஒரு கோள் அறிவியலாளர் ஆவார்]].
# நான்சி சபோத்

## வாழ்க்கைப்பணி

நான்சி சபோத் இயற்பியலில் தன் கலை இளவல் பட்டத்தை 1994 இல் இரைசு பல்கலைக்கழகத்தில் இருந்து பெற்றார். இவர் தனது முனைவர் பட்டத்தைக் கோள் அறிவியலில் 1999 இல் அரிசோனா பல்கலைக்கழகத்தில் இருந்து பெற்றார். இவர் முனைவர் பட்டம் ஈட்டியதும் இலண்டன் அவுசுட்டனில் உள்ள ஜான் விண்வெளி மையத்திலும் பின்னர் கிளீவ்லாந்தில் உள்ள கேசு மேற்கு தனிப் பல்கலைக்கழகத்திலும் பணிபுரிந்தார். இவர் 2995 இல் ஜான் ஆப்கின்சு பல்கலைக்கழகதின் பயன்முறை இயற்பியல் ஆய்வகத்தில் சேர்ந்தார்.  
இவர் அண்டார்க்ட்டிக்கா வில் விண்கற்களைத் திரட்ட உருவாக்கிய ஆன்சுமெட் எனும் அண்டார்க்ட்டிக்கா விண்கல் தேட்டக் களவாய்வுக் குழுவின் உறுப்பினராக இருந்துள்ளார்s. இவருக்கு 2001 இல் அமெரிக்காவின் அண்டார்க்ட்டிக் பணிப்பதக்கம் வழங்கப்பட்டது.  
இப்போது இவர் காம்மாக்கதிர்களையும் நொதுமிகளையும் கொண்டு செயல்படும் செவ்வாய்க் கோள் நிலாத் தேட்டம் சார்ந்த, ஜாக்சா செவ்வாய் நிலாத் தேட்டத் திட்டத்தின் இணைமுதன்மைக் கருவி ஆய்வாளராகப் பணிபுரிகிறார்.  
இவர் நாசா டார்ட் எனும் இரட்டை விண்கல் திசைமாற்றச் சோதனைத் திட்ட ஒருங்கிணைப்புத் தலைவரும் ஆவார்.  
இவர் வானிலையியல் கழகத்தின் ஆய்வுறுப்பினர் ஆவார். மேலும் சிறுகோள் (6899) நான்சிசபோத் இவரது பெயரால் அழைக்கப்படுகிறது.
# உயிர் எந்திரன்

**உயிர் எந்திரன்** (*Living robot*) அமெரிக்க விஞ்ஞானிகளால் உருவாக்கப்பட்டுள்ளது. உலகின் முதல் வாழும் எந்திரன்களாகக் கருதப்படும் இவை தங்களுக்கு நிகரான குழந்தைகளை இனப்பெருக்கமும் செய்யும் வல்லமை கொண்டவையாகும்.
# உயிர் எந்திரன்

## வரலாறு

அமெரிக்காவில் உள்ள வெர்மான்ட், டஃப்ட் மற்றும் ஆர்வார்டு பல்கலைக்கழகங்களின் விஞ்ஞானிகள் உயிர்-எந்திரன் ஆராய்ச்சியில் நீண்ட காலமாக ஈடுபட்டு வருகின்றனர். இவ்விஞ்ஞானிகள் சேர்ந்து முற்றிலும் புதுவகையான உயிரியல் மறு உற்பத்தி முறை ஒன்றை 2020 ஆம் ஆண்டில் கண்டுபிடித்தனர். ஓர் ஆப்பிரிக்க தவளை இனமான செனோபசு லூயிசின் தண்டு உயிரணுக்களைப் பயன்படுத்தி இதை உருவாக்கியதால் செனோபோட்டு 1.0' என்று இந்த வாழும் எந்திரனுக்குப் பெயரிட்டனர். நன்றாக நகரவும் நீந்தவும் கூடிய இவை ஒரு மில்லிமீட்டரில் பத்தில் ஒரு பங்கு மட்டுமே விட்டம் கொண்டவையாகும்.  
தொடர்ந்து மேற்கொள்ளப்பட்ட ஆராய்ச்சியின் விளைவாக செனோபோட்டு 2.0 எந்திரன் உருவாக்கப்பட்டது.
செனோபோட்டு 3.0 எந்திரன்கள் பற்றிய ஆராய்ச்சி சமீபத்தில் அமெரிக்க நிபுணர்களால் வெளியிடப்பட்டது. உலகின் பல்வேறு நாடுகளில் இரும்பு மற்றும் நெகிழிகளால் எந்திரன்கள் தயாரிக்கப்படுகின்றன. இவற்றிலிருந்து வேறுபட்ட உயிரியல் எந்திரன்களை உருவாக்க ஆராய்ச்சி செய்து இவ்விஞ்ஞானிகள் வெற்றி பெற்றுள்ளதாக அக்கட்டுரை தெரிவிக்கிறது. தற்பொது உருவாக்கப்பட்டுள்ள செனோபோட்டு 3.0 எந்திரன்கள் இனப்பெருக்கம் செய்யும் எந்திரன்களாகும். கணினி உதவியால் இவை வடிவமைக்கப்பட்டு பிறகு பொருத்தப்படுகின்றன.  
நீந்திச் சென்று, நூற்றுக்கணக்கான தனித்தனி செல்களை ஒன்று திரட்டி தங்கள் வாய் பகுதியில் தங்களை ஒத்த புதிய குழந்தைகளை இவை உருவாக்குகின்றன. குழந்தை எந்திரன்கள் சில நாள்களில் வெளியே வந்து தாய் செனோபோட்டுகள் போல நகரவும் செயல்படவும் தொடங்குகின்றன.  
தடுப்பூசி மாதிரிகளை உருவாக்கவும், பழுதடைந்த மனித உயிரணுக்களுக்கு மாற்றாகப் பயன்படுத்தவுமே முதலில் விஞ்ஞானிகள் இத்தகைய உயிருள்ள எந்திரன்களை உருவாக்கினார்கள் என்பது குறிப்பிடத்தக்கது. விபத்தில் கடுமையாக பாதிக்கப்பட்ட மனிதர்களை குணப்படுத்துவதும் இதனால் சாத்தியமாகலாம்.
# மும்பை கடற்கரை உலாச்சாலை

யிலிருந்து கடற்கரை உலாச்சாலையின் காட்சி]]
**கடற்கரை உலாச்சாலை** (**Marine Drive**) இந்தியாவின் மகாராட்டிரா மாநிலத்தில் மும்பை நகரத்தின் தென்கோடியில் நாரிமன் முனையில் அமைந்துள்ளது. அரபுக் கடலை ஒட்டிய இந்த 'C' வடிவ காங்கிரீட் உலாச்சாலை 3 கிலோ மீட்டர் நீளம் கொண்டது. இந்த கடற்கரை உலாச்சாலை, வடகோடியில் கிர்கோன் சௌபாத்தி மற்றும் தென்கோடியில் நாரிமன் முனையையும் இணைக்கிறது. இதன் வடகோடியில் மலபார் மலை உள்ளது. இந்த உலாச்சாலை மேற்கு - தென்மேற்கு வழியாகச் செல்கிறது. கடற்கரை உலாச்சாலையை இராணியின் கழுத்தணி என்று அழைப்பர். ஏனெனில், இரவு நேரத்தில் கடற்கரை உலாச்சாலையை உயரமான இடத்தில் இருந்து பார்க்கும் போது, தெரு விளக்குகள் வெளிச்சத்தில் முத்து சரம் போல காட்சியளிக்கும்.  
இந்த கடற்கரை உலாச்சாலையின் அதிகாரப்பூர்வமான பெயர் நேதாஜி சுபாஷ் சந்திர போஸ் சாலை என்பதாகும். இக்கடற்கரை சாலையின் நெடுகில் இருபுறகளிலும் நெடுகிலும் ஈச்ச மரங்கள் காணப்படும். இதன் வடகோடியில் புகழ்பெற்ற சௌபாத்தி கடற்கரை உள்ளது. இச்சாலையில் பல உணவு விடுதிகள் உள்ளது. இப்பகுதியில் மகாராட்டிரா ஆளுநரின் மாளிகை அமைந்துள்ளது.
# செம்பூர்

**செம்பூர்** (**Chembur**) இந்தியாவின் மகாராட்டிரா மாநிலத்தின் மும்பை புறநகர் மாவட்டத்தில் மற்றும் பெருநகரமும்பை மாநகராட்சியின் மண்டலம் எண் 5-இல், வார்டு எண் **M** மேற்கில் உள்ளது. இது தென்மத்திய மும்பை மக்களவை தொகுதிக்கும் மற்றும் செம்பூர் & அணுசக்தி நகர் சட்டமன்ற தொகுதிகளுக்கும் உட்பட்டதாகும். செம்பூர் அருகில் குர்லா பகுதி அமைந்துள்ளது.
# சுசான் நைபர்

**சுசான் நைபர்** *(Susan Niebur)* (பிறப்பு:1973) ஓர் அமெரிக்கக் கோள் அறிவியலாளர் ஆவார். இவர் அறிவியலில் பெண்களின் முன்னேற்றத்துக்காக பாடுபடுபவர். மார்பகப் புற்று பற்றிய வலைப்பூ ப்திவாளரும் ஆவார்.
# சுசான் நைபர்

## வாழ்க்கை

நைபர் ஜார்ஜியா தொழில்நுட்ப நிறுவனத்தில் இருந்து 1995 இல் இயற்பியலில் தன் இளவல் பட்டத்தைப் பெற்றார். இவர் புனித உலூயிசில் உள்ள வாசிங்டன் பல்கலைக்கழகத்தில் தன் முனைவர் பட்டத்தைப் பெற்றார். பிறகு இவர் நாசாவில் 2001 இல் ஓர் அக ஆய்வாளராகச் சேர்ந்துள்ளார். பிறகு 2003 இல் நாசா கண்டுபிடிப்புத் திட்ட அறிவியலாளர் ஆனார். பின்னர் நாசாவில் இருந்து 2006 இல் பணிவிலகி அதுமுதலாக அறிவுரிஞராகப் பணிபுரிந்து வருகிறார்.
இவருக்கு 2007 இல் மார்பகப் புற்று உள்ளதாகக் கண்டறியப்பட்டது. இவர் 2012 பிப்ரவரி 6 இல் அப்புற்றால் இறந்துவிட்டார்.
# சுசான் நைபர்

## பங்களிப்புகள்

நைபர் தன் மாணவப் பருவ்த்திலேயே அமெரிக்க இயற்பியல் கழகப் பட்ட மேற்படிப்பு மாணவர் பேரவையையும் தேசிய முனைவர் அளக்கைத் திட்டத்தையும் நிறுவியதோடு தேசியப் பட்ட மேற்படிப்புத் தொழில்முறைக் கழகத் தலைவரும் ஆனார். நாசாவில் இவர் தொடக்கநிலை ஆய்வு வாழ்க்கைப்பணி நல்கையையும் கோள் அறிவியலாளருக்கான பணிப்பட்டறையையும் உருவாக்கினார் இவர் 2008 இல் "கோள் அறிவியலில் மகளிர்" எனும் வலைப்பூவைத் தொடங்கினார். மேலும் இவர் பரவலாகப் படிக்கப்பட்ட, " நடைகுழவியர் கோள்" எனும் வலைப்பூவையும் தொடங்கினார்.
# சுசான் நைபர்

## தகைமைகள்

இவரது கோள் அறிவியல் ஆய்வு, தேட்டப் பணிகளுக்காக அமெரிக்க வானியல் கழக மாசுர்சுகி விருது இவர் இறந்த பிறகு 2012 இல் வழங்கப்பட்ட்து 2012.  
113394 நைபர் எனும் சிறுகோள் இவரது பெயரால் அழைக்கப்படுகிறது.  
கோள் அறிவியல் மகளிர் ஆண்டுக் கூட்டம், சுசான் நைபர் மகளிர் கோள் அறிவியல் ஒருங்கிணைப்பு நிக்ழ்வு என வழங்கப்படுகிறது.
# மொகிந்தர் சிங் ரந்தவா

**மொகிந்தர் சிங் ரந்தவா** (*Mohinder Singh Randhawa*) அல்லது **எம். எஸ். ரந்தவா** (2 பிப்ரவரி 1909&nbsp;- 3 மார்ச் 1986) ஓர் பஞ்சாபி அரசு ஊழியரும், தாவரவியலாளரும், வரலாற்றாசிரியரும், கலை மற்றும் கலாச்சார ஊக்குவிப்பாளரும், முக்கிய எழுத்தாளரும் ஆவார். இந்தியாவில் விவசாய ஆராய்ச்சியை நிறுவுதல், இந்தியாவில் பசுமைப் புரட்சி, இந்தியப் பிரிப்பு ஆகியவற்றால் பாதிக்கப்பட்ட பஞ்சாபியர்களை மறுவாழ்வுக்கான குடியமர்த்துதல், சண்டிகர் நகரத்தை நிறுவுதல், பஞ்சாபின் கலைகள், இந்தியாவின் விவசாய வரலாற்றை ஆவணப்படுத்துதல் ஆகியவற்றில் முக்கியப் பங்கு வகித்தார். ஒரு வாழ்க்கை வரலாற்றாசிரியரான குல்சார் சிங் சந்து, இவருக்கு பஞ்சாபின் ஆறாவது நதி என்ற பொருளில் *பஞ்சாப் தா செவான் தாரியா* என்ற பெயரைக் கொடுத்தார்.
# மொகிந்தர் சிங் ரந்தவா

## சுயசரிதை

### ஆரம்ப வாழ்க்கையும், கல்வியும்

மொகிந்தர் சிங் ரந்தவா 1909 ஆம் ஆண்டு பிப்ரவரி 2 ஆம் தேதி இந்தியாவின் பஞ்சாப் மாநிலத்தின் பெரோஸ்பூர் மாவட்டத்திலுள்ள சிராவில் ரந்தவா ஜாட் குடும்பத்தில் கோசியார்பூர் மாவட்டத்திலுள்ள போட்லான் கிராமத்தைச் சேர்ந்த செழிப்பான குடும்பத்தைச் சேர்ந்த சேர் சிங் ரந்தவா - பச்சிந்த் கவுர் ஆகியோருக்குப் பிறந்தார். இவர் 1924இல் முக்த்சரில் உள்ள கல்சா உயர்நிலைப் பள்ளியில் தனது மெட்ரிகுலேசனையும், 1926, 1929இல் இளம் அறிவியல் பட்டமும், 1930இல் முதுநிலை அறிவியல் பட்டமும் இலாகூரிலிருந்து பெற்றார். அல்காவில், குறிப்பாக ஜிக்னெமேடேசியில் (பச்சை பாசிகளின் குடும்ப இழை) இவர் செய்த பணிக்காக, பஞ்சாப் பல்கலைக்கழகம், 1955 ஆம் ஆண்டில் இவருக்கு அறிவியலில் டாக்டர் பட்டம் வழங்கியது.
# மொகிந்தர் சிங் ரந்தவா

## சுயசரிதை

### தொழில்

ரந்தவா 1934இல் இந்திய குடிமைப் பணியில் சேர்ந்தார். பின்னர் சகாரன்பூர், பைசாபாத், அல்மோரா, அலகாபாத், ஆக்ரா, இராய் பரேலி ஆகிய இடங்களில் பல்வேறு பதவிகளில் 1945 வரை பணியாற்றினார். இவர் இந்திய வேளாண் ஆராய்ச்சிக் குழுமத்தின் செயலாளராக ஒரு வருடம் பணியாற்றினார். அந்நிறுவனத்துடன் அதன் ஆரம்ப ஆண்டுகளில் தொடர்புடையவர். மேலும், இந்தியாவில் பசுமைப் புரட்சிக்குக் காரணமான இந்த முன்னோடி நிறுவனத்திற்கு பெரும் பங்களிப்புகளை வழங்கினார்.  
1946ஆம் ஆண்டு, இந்தியா சுதந்திரம் அடையும் தருவாயில் இருந்தபோது, தில்லியின் துணை ஆணையராக நியமிக்கப்பட்டார். 1947ஆம் ஆண்டில், ஜவகர்லால் நேரு தனது புகழ்பெற்ற "விதியுடன் முயற்சி செய்" (*Tryst with destiny*) என்ற உரையை நிகழ்த்திய முழு விழாவிற்கும் இவர் பொறுப்பேற்றார். துணை ஆணையராகப் பணியாற்றியபோது இந்தியப் பிரிவினையால் பாதிக்கப்பட்டவர்களை மீள்குடியேற உதவினார். பின்னர் 1949 இல் இவர் கூடுதல் தலைமை இயக்குநராக (புனர்வாழ்வு) அனுப்பப்பட்டார். பின்னர், பஞ்சாப் பகுதியின் தலைமை இயக்குநராக ஆனார். பின்னர் பஞ்சாபில் உள்ள அம்பாலா பிரிவுக்கு ஆனையராகப் பணியாற்றச் சென்றார். 1953 ஆம் ஆண்டில், பஞ்சாப், மேம்பாட்டு ஆணையர் மற்றும் மறுவாழ்வு ஆணையர் மற்றும் பாதுகாவலராக மக்களை மறுவாழ்வு செய்யும் பணிக்கு இவர் மீண்டும் கொண்டு வரப்பட்டார். இக்காலத்தில் பாக்கித்தானில் நிலங்களை விட்டுச் சென்றவர்களுக்கு நிலம் வழங்குவதும், இந்திய பஞ்சாபில் அவர்களுக்கு நிலம் வழங்குவதும் இவர் பொறுப்பில் இருந்தது .  
1955 ஆம் ஆண்டில், புது தில்லி, இந்திய வேளாண் ஆராய்ச்சிக் குழுமத்தின் துணைத் தலைவராகவும், இந்திய அரசின் விவசாயத் துறை அமைச்சகத்தின் கூடுதல் செயலாளராகவும் ஆனார். பின்னர் இவர் 1961-1964 வரை இந்திய அரசின் இயற்கை வளத் திட்டக் குழுவின் ஆலோசகராகவும், உணவு மற்றும் வேளாண் அமைச்சகத்தின் சிறப்புச் செயலாளராகவும் பணியாற்றினார். பின்னர் இவர் சூலை 1966 முதல் அக்டோபர் 1966 வரை பஞ்சாப் மூலதனத் திட்டத்தின் நிதி ஆணையராக ஆனார். பின்னர் இவர் நவம்பர் 1966இல் சண்டிகரின் தலைமை ஆணையராக நியமிக்கப்பட்டு 1968 வரை அப்பணியில் தொடர்ந்தார். 1970களில் பஞ்சாப் வேளாண் பல்கலைக்கழகத்தின் நிறுவன துணைவேந்தராகப் பணியாற்றினார்.  
1955இல் சண்டிகர் நகரத்தைத் திட்டமிடும் குழுவின் தலைவராக ராந்தவா இருந்தார். மேலும் அதன் இயற்கையை ரசிப்பதற்கு முக்கியப் பங்காற்றினார். அரசு அருங்காட்சியகமும் ஓவியக் கூடமும், சண்டிகார், பஞ்சாப் கலைக் கழகம், பஞ்சாபின் கலாச்சார பாரம்பரிய அருங்காட்சியகம் ஆகியவற்றை நிறுவுவதில் முக்கியப் பங்காற்றினார். மேலும் இவர் சண்டிகரில் பல வகையான அவென்யூ மரங்களை அறிமுகப்படுத்தினார். சண்டிகரின் சாகீர் உசேன் ரோசாத் தோட்டம் , லூதியானாவில் பஞ்சாப் வேளாண்மை பல்கலைக்கழகம், பிப்ரவரி 1976இல் கட்டி முடிக்கப்பட்ட பிரோஸ்பூருக்கு அருகிலுள்ள ஆங்கிலோ சீக்கியப் போர் நினைவுச்சின்னம் ஆகியவற்றையும் நிறுவினார்.
# மொகிந்தர் சிங் ரந்தவா

## சுயசரிதை

### மரணமும் அதற்குப் பிறகும்

முனைவர் ரந்தவா, மொகாலியின் கராரிலுள்ள தனது பண்ணை வீட்டில் மார்ச் 1986 மே 3 அன்று இறந்தார் பஞ்சாப் வேளாண்மை பல்கலைக்கழகத்திலுள்ள ஒரு நூலகத்துக்கு இவரது நினைவாக பெயரிடப்பட்டது. மேலும், இந்த நூலகம் இவரது படைப்புகளையும், இவர் பயன்படுத்திய ஆய்வக கருவிகளின் தொகுப்பையும் பராமரிக்கிறது.
# தம்பின் மாவட்டம்

**தம்பின் மாவட்டம்** என்பது (மலாய்: *Daerah Tampin*; ஆங்கிலம்: *Tampin District*; சீனம்: 淡边县) மலேசியா, நெகிரி செம்பிலான் மாநிலத்தில் உள்ள ஒரு மாவட்டம். தம்பின் மாவட்டத்தின் முக்கிய நகரம் தம்பின் *(Tampin)* நகரம்.  
கோலாலம்பூர் பெருநகரில் இருந்து தெற்கே 123 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து தெற்கே 60 கி.மீ. தொலைவிலும் அமைந்து உள்ளது.
# தம்பின் மாவட்டம்

## பொது

நெகிரி செம்பிலான் மற்றும் மலாக்கா எல்லையில் அமைந்துள்ள ஒரு மாவட்டம். இந்த மாவட்டம், உள்ளாட்சிச் சட்டம் 1976-இன் விதிகள் மூலம் மறு சீரமைக்கப்பட்டது.  
அதன் விளைவாக, ஜூலை 1, 1980-இல் தம்பின் மாவட்டக் கழகம் *(Tampin District Council)* உருவாக்கப்பட்டது. தம்பின் மாவட்டம் முன்பு தம்பின் வாரியம் என்று அழைக்கப்பட்டது.
# தம்பின் மாவட்டம்

## நிர்வாகப் பகுதிகள்

தம்பின் மாவட்டக் கழகத்தின் நிர்வாகத்தின் கீழ் வரும் பகுதிகள்:-  
1. தம்பின் டவுன்
1. கிமிஞ்சே நகரம்
1. கிமிஞ்சே லாமா
1. கிமிஞ்சே பாரு
1. பத்தாங் மலாக்கா
1. ஆயர் கூனிங் செலாத்தான்
1. கெடோக்
1. கிம்மாஸ்
# தம்பின் மாவட்டம்

## நிர்வாகப் பகுதிகள்

### தம்பின் முக்கிம்கள்

தம்பின் மாவட்டத்தில் மாவட்டத்தில் 7 முக்கிம்கள் உள்ளன.  
1. ஆயர் கூனிங் *(Ayer Kuning)*
1. கிம்மாஸ் *(Gemas)*
1. கெமிஞ்சே *(Gemencheh)*
1. கெரு *(Keru)*
1. ரெப்பா *(Repah)*
1. தம்பின் தெங்கா *(Tampin Tengah)*
1. திபோங் *(Tebong)*
# தம்பின் மாவட்டம்

## தம்பின் தேர்தல் முடிவுகள்

- **மலேசியப் பொதுத் தேர்தல், 2018**
மலேசிய மக்களவையில் தம்பின் தொகுதி. 2018-ஆம் ஆண்டு பொதுத் தேர்தல் முடிவுகள்.  
| நாடாளுமன்றம் | தொகுதி | உறுப்பினர் | கட்சி |
| --- | --- | --- | --- |
# தம்பின் மாவட்டம்

## மாநிலச் சட்டமன்றம்

- **மலேசியப் பொதுத் தேர்தல், 2018**  
தம்பின் மாவட்டத்தின் சட்டமன்றத் தொகுதிகள்; 2023-ஆம் ஆண்டு; மலேசியாவின் தேர்தல் ஆணையம் *(Suruhanjaya Pilihan Raya Malaysia - Election Commission of Malaysia)* வெளியிட்ட பொதுத் தேர்தல் முடிவுகள்.  
| மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- |